polyglot-tagger/wikipedia-language-snippets-filtered huggingface dataset:
200 மீட்டர் ஓட்டம் விரைவு ஓட்டப்போட்டி வகையைச் சார்ந்த்தாகும். பண்டைய ஒலிம்பிக் போட்டியில் 200 மீட்டருக்குப் பதிலாக சற்று குறைவான தூரம் கொண்டு அதாவது 192 மீட்டர் தூரம் கொண்டு ஓட்டப்போட்டிகள் நடத்தப்பட்டன. இந்த 192 மீட்டர் தூரமானது பண்டைய ஒலிம்பிக் போட்டி நடைபெறும் ஸ்டேடியத்தின் ஒரு பகுதி நீளமாகும். பின்னர் நவீன ஒலிம்பிக் போட்டியில் 200 மீ ஓட்டப்போட்டி 1990 ஆம் ஆண்டு அறிமுகப்படுத்தப்பட்டது. 1906 ஆம் ஆண்டு தவித மற்ற அனைத்து ஒலிம்பிக்போட்டியிலும் 200 மீட்டர் ஓட்டப்போட்டிகள் நடத்தப்ப்படுகின்றன. பெண்கள் 1948 ஆம் ஆண்டிலிருந்து நவீன ஒலிம்பிக் போட்டியில் தொடர்ச்சியாக பங்கு பெறுகின்றன ஒரு வெளிப்புற 400 மீட்டர் ஓடுபாதையில் 200 மீட்டர் ஓட்டப்போட்டியின்தொடக்கம் இரண்டாவது வளைவில் தொடங்கி நேர்
இந்த பந்தயத்தின் மற்றொரு காலாவதியான பதிப்பு 200 மீட்டர் நேர் பாதையும் இருந்தது. இது அத்தகைய நேர் பாதையிலுள்ள தடங்களில் ஓடியது. ஆரம்பத்தில், சர்வதேச அமெச்சூர் தடகள சங்கம் 1912 இல் உலக சாதனைகளை அங்கீகரிக்கத் தொடங்கியபோது, நேரான பாதையில் அமைக்கப்பட்ட பதிவுகள் மட்டுமே பரிசீலனைக்கு தகுதியானவை. 1951 ஆம் ஆண்டில், சர்வதேச தடகள கூட்டமைப்பு ஒரு வளைந்த பாதையில் அமைக்கப்பட்ட பதிவுகளை அங்கீகரிக்கத் தொடங்கியது. 1976 இல், நேரான பதிவு நிராகரிக்கப்பட்டது.
அமெரிக்க ஐக்கிய நாடுகள் மற்றும் பிற இடங்களில், விளையாட்டு வீரர்கள் முன்பு 200 மீ க்கு பதிலாக 220-கெஜம் ஓடினர். இருப்பினும் தூரம் இப்போது வழக்கற்றுப் போய்விட்டது. 0.1 வினாடிகளைக் கழிப்பதே 220 கெஜங்களுக்கு மேல் பதிவு செய்யப்பட்ட நேரங்களிலிருந்து 200 மீ முறைகளாக மாற்றுவதற்குப் பயன்படுத்தப்படும் நிலையான சரிசெய்தல் முறையாகும். ஆனாலும் பிற மாற்று முறைகளும் உள்ளன.
மரியன் ஜோன்ஸ் 2000 ஆம் ஆண்டில் இரண்டு பந்தயங்களிலும் முதலிடம் பிடித்தார், ஆனால் பின்னர் செயல்திறன்-மேம்படுத்தும் மருந்துகளை உட்கொண்டதை ஒப்புக்கொண்டதால் தகுதி நீக்கம் செய்யப்பட்டு பதக்கங்கள் பறிக்கப்பட்டன.
தெலுங்கு டைட்டன்ஸ் அணிக்கு எதிரான ஆட்டத்தில் கடைசி கட்டத்தில் ரெய்டு சென்று 4 புள்ளிகள் சேர்த்து ஆட்டத்தின் முடிவையே புரட்டிப் போட்டார். இதனால் அடுத்த சீசனிலும் டெல்லி அணி அவரை தக்கவைத்தது. இதுவரை 3 சீசன்களில் விளையாடி உள்ள செல்வமணி 31 ஆட்டங்களில் பங்கேற்று 222 முறை ரெய்டு சென்றுள்ளார். இவற்றில் 72 ரெய்டுகள் வெற்றிகரமாக அமைந்துள்ளன. புரோ கபடி லீக் தொடரின் 5-வது சீசனுக்காக செல்வமணியை ரூ.73 இலட்சத்துக்கு செய்ப்பூர் பாந்தர்ஸ் அணி ஏலம் எடுத்துள்ளது. 3-வது சீசனில் ரூ.11 லட்சத்துக்கு ஏலம் எடுக்கப்பட்ட நிலையில் யாரும் எதிர்பார்க்காத வகையில் பண மழையில் நனைக்கப்பட்டுள்ளார் செல்வமணி.
9ஆம் வகுப்பு படிக்கும் போது பள்ளிகள் அளவிலான கபடி போட்டிகளில் விளையாடி வந்துள்ளார். சிறந்த கபாடி பாடுநரான அவர், சேலத்தில் உள்ள சிஎஸ்ஐ பல்தொழில்நுட்பக் கல்லுாரியில் இயந்திரவியல் பொறியியல் படிப்பில் சேர்ந்ததும் கல்லூரி அணிகள் இடையிலான போட்டிகளில் கலந்து கொண்டு தனது திறனை மேலும் மெருகேற்றினார். இறுதி ஆண்டு படிக்கும்போது தமிழ்நாடு அமெச்சூர் கபடி சங்கத்தில் தன்னை இணைத்துக் கொண்டார்.
‘டூ ஆர் டை' ரெய்டு செல்வதில் சிறப்பு திறன் பெற்ற செல்வமணிக்கு கபடி தான் தனது வாழ்க்கை என்ற மூச்சுடன் அதில் அதிக முனைப்பு காட்டினார்.
இதன் விளைவாக 2014-ம் ஆண்டு தமிழக அணிக்காக தேர்வானார். சிறந்த திறனை வெளிப்படுத்தியதன் காரணமாக விளையாட்டு பிரிவில் தென்னக ரெயில்வேயில் அவருக்கு எழுத்தர் பணி தேடிவந்தது. பணியில் சேர்ந்தபடி தமிழக அணிக்காக கபடி போட்டிகளில் பங்கேற்று வந்த வருக்கு திடீரென புரோ கபடி லீக் தொடரின் வாயிலாக வாய்ப்புகள் எட்டிப் பார்ர்த்தது.
சேலம் மாவட்டத்தைச் சேர்ந்த ஓமலூர் பகுதியில் இருந்து 7 கிலோ மீட்டர் தொலைவில் உள்ள தேக்கம்பட்டி என்ற சிறிய கிராமத்தை சேர்ந்த விவசாய குடும்பத்தை சேர்ந்தவர் தான் இந்த செல்வமணி. ஹைதராபாத் ரயில்வேயில் எழுத்தராகப் பணியாற்றி வரும் இவர் இளம் வயது முதலே கபடியில் சிறந்த திறன் உடையவராக வலம் வந்துள்ளார்.
2014-ம் ஆண்டு இவரது மின்னல் வேக ரெய்டை பார்த்து புரோ கபடி லீக் தொடரின் டெல்லி அணி பயிற்சியாளர் பொன்னப்பா சற்று வியந்தார். இதையடுத்து அவரை அந்த சீசனில் டெல்லி அணி ரூ.2 இலட்சத்துக்கு ஏலம் எடுத்தது. 2 ஆட்டங்களில் மட்டுமே அவருக்கு விளையாடும் வாய்ப்பு கிடைத்த போதும் தனது முத்திரையை பதிக்க அவர் தவறவில்லை.
எல்லாவற்றுக்கும் மேலாக அவரது தம்பி தினேஷ் குமார் தன் படிப்பை தியாகம் செய்தார். தன் அண்ணன் கபடி விளையாடுவதற்காக அவன் தனது படிப்பை 9-ஆவது வகுப்புடன் நிறுத்திக் கொண்டு ஓட்டுநர் வேலைக்கு சென்றார். அண்ணன் சுமையை அவன் தாங்கிக் கொண்டதால்தான் செல்வமணியால் கபடியில் இந்த அளவுக்கு சாதிக்க முடிந்தது.
புரோ கபடி லீக்கில் விளையாடத் தொடங்கியதும் பொருளாதார ரீதியில் முன்னேற்றம் அடைந்துள்ளார் செல்வமணி. முதல் 3 சீசன்களிலும் கிடைத்த வருமானத்தைக் கொண்டு தனது வீட்டை சீரமைத்தார். தற்போதும் ஓட்டு வீட்டில்தான் குடியிருந்து வருகிறார்.
செல்வமணி இந்தியாவிலுள்ள தமிழ்நாட்டின் சேலம் மாவட்டத்தைச் சேர்ந்த 25 வயதான கபடி வீரர் ஆவார். தனது திறமையால் தற்போது அனைவரையும் திரும்பி பார்க்க வைத்துள்ளார்.
இக்கோயில் 120 அடி நீளமும் 60 அடி அகலமும் உடையது. கருவறை, இடைக்கழி, நவரங்க மண்டபம் போன்றவற்றைக் கொண்டுள்ளது. கருவறையின் மேலமைந்துள்ள விமானம் செவ்வக அமைப்பைக் கொண்டது. சிகரத்தின் மேல் பகுதி காலத்தால் சிதைவடைந்து இடிந்து காணப்படுகின்றது. விமானம் 40 அடி உயரம் உள்ளது. 3 நிலைகளைக் கொண்டுள்ளது. விமானத்தின் ஒவ்வொரு நிலையிலும் அழகுடன் அமைக்கப்பட்ட மாடக் குழிகளும், சிற்பங்களும் காணப்படுகின்றன. கோயிலின் பெரிய மண்டபம் 68 தூண்களை உடையது. 26 தூண்கள் வடிவில் பெரியவை. 26 தூண்கள் மண்டபத்தின் நடுவே அமைக்கப்பட்டு மண்டபக் கூரையினைத் தாங்கியுள்ளன. மற்ற சிறிய தூண்கள் பெரிய தூண்களைச் சுற்றி உள்ளன. இவை சாய்வான கூரையினைத் தாங்குகின்றன. தூண்களில் சிற்பங்கள் மிக நுட்பமான முறையில் நன்றாகச் செதுக்கப்பட்டு அழகுபட அமைந்துள்ளன. இக்கோயிலின் இடிபாடுகளை ஐதராபாத்துத் தொல்லியல் துறையினர் புதுப்பித்துள்ளனர்.
இங்கு பெல்லாரி – கதகு இருப்புப்பாதைச் சாலையில் பானிகோப்பு இருப்புப்பாதை நிலையத்திலிருந்து 4.8 கி.மீ. தொலைவில் தெற்காக குக்கனூர் - இட்டககி அமைந்துள்ளது. இட்டக்கியிலுள்ள மகாதேவர் கோயில் சாளுக்கியப் பேரரசன் ஆறாம் விக்கிரமாதித்தனின் படைத்தலைவர் மகாதேவர் என்பவரால் கி.பி.1112 ஆம் ஆண்டு கட்டப்பட்டது. கல்யாண சாளுக்கியர் ஆரம்பகாலக் கோயில்களில் குக்கனூர் கல்லேஸ்வரம் குறிப்பிடத்தக்க ஒன்றாகும். இக்கோயில் 'கோயில்களின் பேரரசன்' என்று கல்வெட்டில் புகழப் பெற்றுள்ளது. சாளுக்கியர்களின் கோயிற் கட்டிடத் திறனுக்குச் சிறந்த எடுத்துக்காட்டாக மகாதேவர் கோயில் விளக்குகிறது.
இவ்வாலயமானது கருவறை, அந்தராளம், விமானம், மண்டபம், நந்திமண்டபம் என்னும் கலை அம்சங்களை கொண்டது. இவ் ஆலய புறச்சுவர்களில் உள்ள கோஸ்டங்களில் கடவுள் படிமங்களுக்கு பதிலாக சிகரங்களின் குறுவடிவங்களே அமைக்கப்பட்டுள்ளன. இவ் ஆலய விமானத்தளங்கள் உயரம் குறைந்தவை. இதன் மேல் இரட்டை வளைவுடைய ஆமலகம் காணப்படுகின்றது. எனவே திராவிட பாணிக்குரிய கலை அம்சம் மாற்றம் அடைந்து கல்யாணச்சாளுக்கிய கலைப்பாணிக்குரிய விமானம் உருப்பெற்றமைக்கு கல்லேஸ்வரம் சிறந்த எடுத்துக்காட்டாகும்.
இட்டகி மகாதேவர் கோயில் இந்தியாவின் கருநாடக மாநிலத்தில் கொப்பள் மாவட்டத்தில் இட்டகி எனும் கிராமத்தில் அமைந்துள்ளது. இது கக்கனூரிலிருந்து 7 கிலோ மீட்டர் தொலைவிலும், இலக்குண்டியிலிருந்து 20 கிலோ மீட்டர் தொலைவிலும் அமைந்துள்ளது.
கருடாழ்வாரின் விருப்பத்துக்கு உட்பட்டு இத்தலத்தில் கல்யாணக் கோலத்தில் அவருக்கு காட்சியளித்தார் மகாவிஷ்ணு. பின்னர் இந்த இடத்திலேயே சுயம்பு மூர்த்தியாக எழுந்தருளினார். நாளடைவில் இப்பகுதி காரை மரங்கள் கொண்ட காடாக மாறியது. இந்தக் காட்டுப் பகுதியில் அருகில் உள்ள சிற்றூர்களைசே சேர்ந்த சில இடையர்கள் மாடுகளை மேய்த்துவந்தனர். அந்த மாடுகளில் ஒரு மாடு திடீரென்று பால் தருவதை நிறுத்திவிட்டது. இந்த மாட்டின் பாலை யாரோ திருடுவதாக ஐயமுற்ற இடையர் அந்த மாட்டை தீவிரமாக கண்காணித்தார்.
பொதுவாக பெருமாள் கோயில்களில் பக்தர்களின் தலையில் சடாரியை வைத்து ஆசிர்வதிப்பது வழக்கம். ஆனால் இக்கோயிலில் பெருமாளின் இரம்பாணத்தை வைத்து ஆசர்வதிக்கின்றனர். இக்கோயிலில் பாஞ்சராத்திர முறைப்படி மூன்று காலப் பூசைகள் நடக்கின்றன. புரட்டாசி மாதம் 5 சனிக்கிழமைகள் முக்கிய திருவிழாவாக நடைபெறுகிறது. மார்கழி மாதம் ஸ்ரீ வைகுண்ட ஏகாதசி திருவிழாவாக நடைபெறுகிறது. மாசி மாதம் மாசிமகம் 7வது நாள் தேரோட்டம் நடைபெறுகிறது. மாசி மாதம் மாசிமகம் 9வது நாள் தெப்பத்திருவிழா நடைபெறுகிறது.
இக்கோயிலில் மூலவராக உள்ள அரங்கநாதர் சதுர வடிவில் சுயம்பு மூர்த்தியாக காட்சியளிக்கிறார். அரங்கநாத சுவாமி சன்னிதானத்துக்கு வலப்புறம் அரங்கநாயகித் தாயார் சன்னிதியும் இடப்புறம் ஆண்டாள் சன்னிதியும் முன்புறம் கருடக் கம்பமும் உள்ளன. அரங்கநாயகித் தாயார் சன்னிதிக்கு வலப்புறம் பரவாசுதேவர் சன்னிதியும் 12 ஆழ்வார்களின் திருவுருவங்களும் சன்னிதிகள் அமைந்துள்ளன. ஆண்டாள் சன்னிதிக்கு இடப்புறம் வீரஆஞ்சநேயர் நின்ற கோலத்தில் காட்சி அளிக்கிறார்.
தொன்மக் கதையில் கூறப்படடதன்படி கோடாரில் வெட்டப்பட்ட சுயம்பு மூர்த்தியின் மேல் வெட்டுத் தழும்பு தற்போதும் உள்ளது என கூறுகின்றனர். இக்கோயிலில் அரங்கநாதர், அரங்கநாயகி சன்னதிகளும், ஆஞ்சநேயர், ஆண்டாள், அரங்கநாயகிதாயார். ராமானுஜர், ஆழ்வார்கள் உபசன்னதிகளும் உள்ளன. இங்குக் கோயில் குளம், கோயில் கோசாலை, கோயில் தேர் போன்றவை உள்ளன. இக்கோயிலில் ஏழு நிலை கொண்ட ராஜகோபுரம் உட்பட மொத்தம் இரண்டு கோபுரங்கள் உள்ளன.
இக்கோயில் 15ம் நூற்றாண்டில் விஜயநகரப் பேரரசின் நாயக்க மன்னர்களால் கட்டப்பட்டது என்று அங்குள்ள கல்வெட்டுகள் மூலம் அறிய முடிகிறது. இக்கோயிலுக்குத் தலவரலாறு உண்டு. இக்கோயிலின் தலவிருச்சமாக காரை மரம் உள்ளது. கரை மரங்கள், நீர் மடைகள் நிறைந்த பகுதியாதலால் இந்த ஊர் கரைமடை என பெயர்பெற்றது.
தகவல் அறிந்து ஊர்மக்கள் திரண்டுவந்து பார்த்தபோது, குருதி பீரிட்ட இடத்தில் பெருமாள் சுயம்புவாக இருக்கிறார் என அசரீரி ஒலித்தது. பின்னர் இடையரின் பார்வை திரும்ப வந்தது. இந்த நிகழ்வுக்குப் பிறகு அப்பகுதி மக்கள் இந்த இடத்தில் கோயில் எழுப்பினர் என்ற தொன்மக்கதை உள்ளது.
காரமடை அரங்கநாதசாமி கோயில் தமிழ்நாட்டில் கோயம்புத்தூர் மாவட்டம் மேட்டுப்பாளையம் அருகில் உள்ள காரமடை என்னும் ஊரில் அமைந்துள்ள பெருமாள் கோயிலாகும். இக்கோவில் ஏறக்குறைய 1000 வருடங்கள் பழமை வாய்ந்தது. கொங்கு நாட்டு பகுதிகளில் இருக்கும் வைணவ தலங்களில் புகழ்பெற்றது.
காட்டில் மேய்ந்து கொண்டிருந்த அந்தப் பசு ஒரு காரை மரத்தின் அடியில் நின்று அங்கிருந்த ஒரு புதர்மீது பாலை சொரிந்தது. இதனால் கோபமுற்ற இடையர் புதரை கோடாரியால் வெட்டினார். அப்போது அங்கிருந்து குருதி வெளிப்பட்டது. இதைப் பார்த்த இடையரின் கண்பார்வையும் இல்லாமல் போனது.
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது. இப்பகுதியில் உள்ள வொக்கலிகா கவுடா சமூகத்தினர் குலதெய்வமாக இரங்கநாதரை வணங்கி வருகின்றனர்.
கோயம்புத்தூர்-மேட்டுப்பாளையம் சாலையில் உள்ள காரமடை என்னும் ஊரில் கோயம்புத்தூரிலிருந்து சுமார் 27 கிமீ தொலைவில் இக்கோயில் அமைந்துள்ளது.
ஹோயில் நிலை என்பது கிளர்ச்சியுற்ற, தன் சுழற்சி இல்லாத, ஒத்ததிர்வு நிலையில் இருக்கும் கார்பன்-12 ஆகும். இது மும்மை - ஆல்ஃபா வளர்ச்சி மூலமாக உருவாக்கப்பட்டதாகும். 1954 ஆம் ஆண்டில் பிரெட் ஆயில் என்பவரால் இதன் இருப்பு முன்னுரைக்கப்பட்டது. 7.7 மெகாஇலத்திரன்வோல்ட் ஒத்ததிர்வு ஹோயில் நிலை என்பது அண்டத்திலுள்ள ஹீலியம் எரிந்து கொண்டிருக்கும் செம்பெருமீன்களில் அணுக்கரு தொகுப்பாக்கத்திற்கு தேவையாக உள்ளது. இது இந்த அண்ட அல்லது வானக சூழ்நிலையில் உருவாகும் கார்பனின் அளவை யூகிக்கக்கூடியதாக உள்ளது, இது உற்றுநோக்கிய அளவோடு ஒத்துப்போகிறது. ஹோயில் நிலையிலுள்ள கார்பன்கள் உள்ளன என்பது சோதனைகள் மூலம் நிரூபிக்கப்பட்டுள்ளது. ஆனால் அவற்றின் பண்புகள் இன்னும் ஆய்வு நிலையில்தான் உள்ளது. 2011 ஆம் ஆண்டில், கார்பன் -12 இன் தாழ்நிலையானது முதலிலிருந்தே கணக்கிடப் பயன்படும் முறையின் மூலமாக ஹோய்ல் நிலையின் அனைத்துப் பண்புகளோடும் ஒத்ததிர்வு கொண்டிருந்தது கண்டறியப்பட்டது.
கார்பன்-12 ஆனது கார்பனின் இரண்டு ஓரிடத்தான்களில் இயற்கையில் அதிகம் காணப்படும் ஓரிடத்தான் ஆகும். கார்பன்-13 மற்றொரு ஓரிடத்தானாக உள்ளது. இவற்றில் கார்பன்-12 ஆனது 98.93% இயற்கையில் காணப்படுகிறது. இந்த ஓரிடத்தான் மும்மை ஆல்ஃபா செயல்முறையின்படி நட்சத்திரங்களில் உருவாகிறது. கார்பன்-12 இன் முக்கியத்துவமானது, மற்ற தனிமங்களின் அணு நிறையை நிர்ணயிப்பதற்கான திட்ட அளவாகப் பயன்படுகிறது. வரையறையின்படி, இந்த அணுவின் அணு நிறையானது 12 டால்டன் அலகாக உள்ளது. கார்பன்-12 இன் உட்கருவானது 6 நேர்மின்னிகளையும் 6 நொதுமிகளையும் கொண்டுள்ளது. கார்பன்-12 அணுவில் 6 எதிர்மின்னிகள் உள்ளன.
1959 க்கு முன்பாக பன்னாட்டு தனி மற்றும் பயன்பாட்டு இயற்பியல் ஒன்றியம் மற்றும் பன்னாட்டு தனி மற்றும் பயன்பாட்டு வேதியியல் ஒன்றியம் இரண்டுமே மோல் என்ற அலகினை வரையறுக்க ஆக்சிசனையே பயன்படுத்த பரிந்துரைத்திருந்தன. வேதியியலாளர்கள் மோல் என்பதை 16 கி நிறை உள்ள ஆக்சிசனில் உள்ள அணுக்களின் எண்ணிக்கை என வரையறுத்திருந்தனர். இயற்பியலாளர்களால் இதே மாதிரியான ஒரு வரையறையை ஆக்சிசன்-16 ஓரிடத்தானை மட்டும் கொண்டு தரப்படுகிறது.
ஒரு பொருளின் ஒரு மோல் என்னும் அளவு, அப்பொருளின் அடிப்படைக் கூறுகளால் கணக்கிடும்பொழுது, துல்லியமாக 12 கிராம் தூய கரிமம்-12 என்னும் பொருளில் எவ்வளவு அணுக்கள் உள்ளனவோ அதே எண்ணிக்கையில் உள்ள அளவு ஆகும்.
இதன் கதை புளூட்டாக்கின் லைவ்ஸ் என்ற பண்டைய கிரேக்க மொழியில் எழுதப்பட்ட புதினத்தை தாமசு நோர்த் என்பவர் 1579 ஆம் ஆண்டில் மொழிபெயர்த்து வெளியிட்ட நூலை அடிப்படையாகக் கொண்டது. சிசிலியன் கிளர்ச்சியின் காலத்திலிருந்து உரோமைக் குடியரசின் இறுதிப் போரின் போது இடம்பெற்ற கிளியோபாட்ராவின் தற்கொலை வரை கிளியோபாட்ராவுக்கும் மார்க் அந்தோனிக்கும் இடையிலான உறவைச் சித்தரிக்கின்றது. முதலாவது உரோமைப் பேரரசரும் அந்தோனியின் சக வெற்றியாளர்களில் ஒருவருமான ஆக்டேவியஸ் சீசர் இக்கதையின் முக்கிய எதிரி. இந்தக் கதைக்களம் முக்கியமாக உரோமைக் குடியரசு மற்றும் தாலமைக்கு எகிப்தில் அமைக்கப்பட்டிருந்தது. மேலும் இக்கதைக்களத்தின் புவியியல் இருப்பிடம் கற்பனை அலெக்சாந்திரியா மற்றும் கடுமையான உரோமை நகரங்களுக்கிடையே மாறுகிறது.
உரோமை நாட்டு ஆட்சியரில் அந்தோனி ஒரு முக்கிய பொறுப்பாளி ஆவார். அவர் தனது கடமையை விட்டு விலகி கிளியோபாட்ராவின் காதலில் மூழ்கி அலெக்சாந்திரியாவில் குடியேறுகிறார். ஆக்டேவியஸ் சீசர் அந்தோனியிடம் பலமுறை அழைப்பு விடுத்தும் அவர் உரோமாபுரிக்குத் திரும்பவில்லை. தன் தங்கையான ஆக்டேவியாவை மணம் முடித்து வைத்து அந்தோனியை உரோமில் இருக்க வைக்க நினைத்தார். அதுவும் தோல்வியில் முடிந்தது. அந்தோனி கடமையை மறந்து காதலின் பின்னால் சென்றதால் போரில் வீழ்ச்சி அடைந்து, உயிரை நீத்தார். கிளியோபாத்ராவும் ஆஸ்ப் நச்சுப் பாம்பைத் தன்னைக் கடிக்க வைத்து உயிரை நீத்தார்.
அந்தோனியும் கிளியோபாத்ராவும் என்பது வில்லியம் சேக்சுபியர் எழுதிய ஒரு துன்பியல் நாடகம் ஆகும். இந்நாடகம் முதன் முதலில் பிளாக்பிரையர்சு அரங்கு அல்லது குளோப் அரங்கில் 1607 ஆம் ஆண்டளவில் "கிங்சு மென்" என்ற நாடகக்குழுவால் மேடையேற்றப்பட்டது. இது முதன்முதலில் 1623 இல் அச்சில் வெளிவந்தது. இந்த நாடகம் அந்தோனி மற்றும் கிளியோபட்ராவின் காதலையும் அவர்களது வீழ்ச்சியையும் சித்தாிக்கிறது.
ஆய்வாளர்கள் இந்த நாடகம் 1603-04 ஆம் வருடத்திற்குள் எழுதப்பட்டிருக்க வேண்டும் என்று கூறுகின்றனர். எழுத்து வடிவில் 1623 ஆம் ஆண்டு “பாஸ்ட் போலியோ” என்னும் தொகுப்பில் வெளியிடப்பட்டது. தற்போது இந்த நாடகத்தை ஐந்து பாகங்களாகப் பிரிக்கின்றனர். ஆனால் முந்தைய காலத்தில் ஷேக்ஸ்பியா் இதை 40 காட்சிகளாகவே வடிவமைத்திருந்தார்.
அல்பினீனிசம் மறுமலர்ச்சிக்குரிய மரபணு எதிரிகளின் பரம்பரையிலிருந்து விளைகிறது மற்றும் மனிதர்கள் உட்பட எல்லா முதுகெலும்பையும் பாதிக்கக்கூடியதாக இருக்கிறது. இது மெலனின் உற்பத்தியில் ஈடுபட்டுள்ள ஒரு செப்பு-கொண்ட நொதி டைரஸினேஸின் குறைபாடு அல்லது குறைபாடு காரணமாக இருக்கலாம். இது மெலனிசத்திற்கு எதிரானது. மனிதர்கள் போலல்லாமல், மற்ற விலங்குகள் பல நிறமிகளைக் கொண்டிருக்கின்றன, இவை ஆல்பினிசம், குறிப்பாக மெலனின், தோல், முடி, செதில்கள், இறகுகள் அல்லது கூழ் போன்ற தோற்றப்பாட்டின் தன்மை கொண்ட ஒரு பரம்பரை நிலையில் கருதப்படுகிறது. மெலனினை முழுமையாக இல்லாத ஒரு உயிரினத்தை ஆல்பினோ என்று அழைக்கப்படும் போது ஒரு மெலனின் மட்டுமே குறைந்து கொண்டிருக்கும் ஒரு உயிரினம் லுசிஸ்டிக் அல்லது அல்பினோயிட் என்று விவரிக்கப்படுகிறது. இந்த வார்த்தை லத்தீன் ஆல்பாஸ் "வெள்ளை" என்பதிலிருந்து வந்தது.
மனிதர்களில் மெலானின் குறைபாடு அல்லது அல்பினிசம் நோய் என்பது தோல், முடி மற்றும் கண்கள் ஆகியவற்றில் நிறமியின் முழுமையான அல்லது பகுதியற்ற பற்றாக்குறையால் வகைப்படுத்தப்படும் ஒரு பிறப்பு சீர்கேடாகும்.இன் நோய் மெலானின் வளர்சிதை மாற்றத்தினால் ஏற்படும் நோய் ஆகும். அல்பினிஸம் என்பது ஒளிக்கதிர், நிஸ்டாக்மஸ் மற்றும் அம்ப்லியோபியா போன்ற பல பார்வை குறைபாடுகளுடன் தொடர்புடையது. தோல் நிறமியின் பற்றாக்குறை சூரிய ஒளியில் மற்றும் தோல் புற்றுநோய்களுக்கு அதிக பாதிப்பு ஏற்படுகிறது. சியேடாக்-ஹாகஷி சிண்ட்ரோம் போன்ற அரிதான சந்தர்ப்பங்களில், அல்பினியம் மெலனின் துகள்களின் போக்குவரத்தில் குறைபாடுகளுடன் தொடர்புடையதாக இருக்கலாம். இது நோயெதிர்ப்பு மண்டலத்தில் உள்ள அத்தியாவசிய துகள்களையும் பாதிக்கிறது, இது நோய்த்தொற்றுக்கு அதிகரித்த பாதிப்புக்கு வழிவகுக்கிறது.
1- வகை அல்பினிஸத்திற்கு பொறுப்பான என்சைம் குறைபாடு டைரோசைன் 3-மோனோ ஒக்ஸிஜெனேஸ் ஆகும், இது அமினோ அமில டைரோசின் இருந்து மெலனின் உருவாகிறது.
1975 முதல் 1976 ஆம் ஆண்டுகளில் இவர் விளையாடிய முதல் தரத் துடுப்பாட்டப் போட்டிகளில் 600 ஓட்டங்களுக்கும் மேலாக எடுத்தார். அதன் பின்பான ஆண்டுகளில் தொடர்ச்சியாக இருமுறை நூறு ஓட்டங்கள் எடுத்தார். இதன்மூலம் நியூ சவுத்து வேல்சு புளூசு அணியில் விளையாடும் வாய்ப்பு இவருக்கு கிடைத்தது. சனவரி, 1977 ஆம் ஆண்டில் குயின்ஸ்லாந்து அணிக்கு எதிரான தேர்வுத் துடுப்பாட்டப் போட்டிகளில் அறிமுகமானார். இந்தப் போட்டியில் 36 ஓட்டங்கள் எடுத்தார். மேலும் எதிரணியின் இறுதி மூன்று இலக்குகளை கேட்ச் பிடித்து வீழ்த்தி அணியின் வெற்றிக்கு உதவினார். கேம்பிரிச்சுப் பல்கலைக்கழக துடுப்பாட்ட அணிக்கு எதிரான போட்டியில் 159 ஓட்டங்கள் எடுத்து வீழாமலிருந்தார். செஃபீல்டு சீசன் போட்டித் தொடரில் 617 ஓட்டங்கள் எடுத்தார். இதில் இவரின் சராசரி 36.29 ஆகும். பின் இங்கிலாந்து சென்று ஈஸ்ட் லங்கஷயர் துடுப்பாட்ட சங்கத்திற்காக விளையாடி 1191 ஓட்டங்களை 56.71 சராசரியிலும், 54 இலக்குகளையும் வீழ்த்தினார். இவரின் பந்து வீச்சு சராசரி 18.60 ஆகும்.
265 தேர்வுத் துடுப்பாட்டங்களில் விளையாடியவர் எனும் சாதனையைப் படைத்தார். பின் இந்தச் சாதனையை சச்சின் டெண்டுல்கர் தகர்த்தார். தேர்வுத் துடுப்பாட்டப் போட்டிகளில் 50 முதல் 100 ஓட்டங்களை 63 முறையும் , 50 ஓட்டங்களுக்கும் அதிகமான ஓட்டங்களை 90 முறையும் எடுத்து சாதனை படைத்தார்.இந்தச் சாதனைகள் சச்சின் டெண்டுல்கர் மற்றும் ரிக்கி பாண்டிங் ஆகியோரால் தகர்க்கப்பட்டது. தேர்வுத் துடுப்பாட்டப் போட்டிகளில் 11, 174 ஓட்டங்கள் எடுத்து சாதனை படைத்தார். பின் இந்தச் சாதனையானது மேற்கிந்தியத்தீவுகள் துடுப்பாட்ட அணியின் பிறயன் லாறா 2005 ஆம் ஆண்டில் முறியடித்தார். தலைவராக தேர்வுத் துடுப்பாட்டப்போட்டிகளில் 6,623 ஓட்டங்கள் எடுத்தார்.பின் இந்தச் சாதனையான இந்தியத் துடுப்பாட்ட அணியின் விராட் கோலி மற்று தென்னாப்பிரிக்க அணியின் கிரேம் சுமித் ஆகியோரால்பின்னர் தகர்க்கப்பட்டது. தலைவராக அதிக போட்டிகளில் விளையாடியவர் எனும் சாதனை படைத்தார். ஆனால் இது பின்னர் ஸ்டீவ் வாவினால் தகர்க்கப்பட்டது.
பின் பாக்கித்தான் துடுப்பாட்ட அணி ஆத்திரேலியாவில் சுற்றுப் பயணம் செய்து தேர்வுத் த்ஹ்டுப்பாட்டப் போட்டிகளில் விளையாடியது. மெல்போர்ன் துடுப்பாட்ட அரங்கத்தில் நடைபெற்ற போட்டியில் போர்டர் மூன்றாவது வீரராகக் களம் இறங்கினார். அந்தப் போட்டியில் தனது முதல் நூறு ஓட்டங்களை அடித்தார். ஆத்திரேலிய அணியின் வெற்றிக்கு 382 ஓட்டங்கள் தேவைப்பட்டது. போர்டர் 105 ஓட்டங்களில் ஆட்டமிழந்த போது அந்த அணியின் மொத்த ஓட்டம் 3 இலக்குகள் இழப்பிற்கு 305 ஓட்டங்கள் இருந்தது. ஆனால் ஐந்து ஓட்டங்கள் எடுப்பதற்குள் ஆத்திரேலிய ஏழு இலக்குகளை இழந்தது. முடிவில் பாக்கித்தான் அணி 71 ஓட்டங்களால் வெற்றி பெற்றது. பின் பெர்த்தில் நடைபெற்ற முதல் ஆட்டப் பகுதியில் 85 ஓட்டங்களும் இரன்டாவது ஆட்டப் பகுதியில் இறுதிவரை ஆட்டமிழக்காமல் 66 ஓட்டங்களும் எடுத்து அணியின் வெற்றிக்கு உதவினார். இரண்டாவது தேர்வுத்ன் துடுப்பாட்டத் தொடரில் 276 ஓட்டங்கள் எடுத்தார்.
இவர் இடது கை மட்டையாளராகவும் அவ்வப்போது இடது கை சுழற்பந்து வீச்சாளராகவும் செயல்பட்டார். தேர்வுத் துடுப்பாட்டப் போட்டிகளில் 11, 174 ஓட்டங்கள் எடுத்த முதல்வீரராக சாதனை படைத்தார். இதில் 27 சதங்கள் அடங்கும். பின் இந்தச் சாதனையானது மேற்கிந்தியத்தீவுகள் துடுப்பாட்ட அணியின் பிறயன் லாறா 2005 ஆம் ஆண்டில் முறியடித்தார். இவர் தேர்வுத் துடுப்பாட்டங்களில் 27 நூறு அடித்தார். ஓய்வு பெறும் தருணத்தில் தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டங்களில் அதிக ஓட்டங்கள் எடுத்த ஆத்திரேலிய வீரர் எனும் சாதனையைப் படைத்தார். இவரின் இந்தச் சாதனை 15 ஆண்டு காலங்கள் முறியடிக்கப் படாது இருந்தது. பின் சூலை, 2009 இல் ஆஷஸ் தொடரில் இங்கிலாந்து துடுப்பாட்ட அணிக்கு எதிராக விளையாடிய போது ரிக்கி பாண்டிங் இந்தச் சாதனையை முறியடித்தார்.
அலன் போடர் ஆலன் ராபர்ட் பார்டர் பிறப்பு: சூலை 27, 1955) என்பவர் முன்னாள் ஆத்திரேலியத் துடுப்பாட்ட அணி வீரர் ஆவார். பல துடுப்பாட்டப் போட்டிகளுக்கு ஆத்திரேலியத் துடுப்பாட்ட அணியின் தலைவராக பல ஆண்டுகள் இருந்தார். இவர் ஏ. பி எனும் புனைபெயரால் அழைக்கப்படுகிறார். இவர் மொத்தம் 156 தேர்வுத் துடுப்பாட்டங்களில் விளையாடி சாதனை படைத்துள்ளார். இந்தச் சாதனையை இவரின் அணியைச் சார்ந்த ஸ்டீவ் வா முறியடித்தார். 273 ஒருநாள் போட்டிகளிலும் விளையாடி உள்ளார். தொடர்ச்சியாக 153 தேர்வுத் துடுப்பாட்ட போட்டிகளில் ஆடியது இன்றளவும் முறியடிக்கப்படாத குறிப்பிடத்தக்க சாதனையாக பதிவாகி உள்ளது.
அலன் போடர் சூலை 27, 1955 இல் சிட்னி, நியூ சவுத் வேல்ஸ்சில் பிறந்தார். இவரின் தந்தை ஜான் , நியூ சவுத் வேல்சில் உள்ள கிராமத்தைச் சார்ந்தவர், தாய் ஷீலா கடையின் உரிமையாளர் ஆவார். இவர்களுக்கு நான்கு குழந்தைகள் உள்ளனர். இவர் நார்த் சிட்னி ஆண்கள் உயர்நிலைப்பள்ளியில் பயின்றார். தனது பள்ளிப் படிப்பை 1972 ஆம் ஆண்டில் நிறைவு செய்தார்.
சவர்க்காரம் கொண்டு கைகழுவது என்பது வயிற்றுப்போக்கு மற்றும் தீவிர சுவாச நோயிலிருந்து பாதுகாக்க விலை மலிவான , மிகச் சிறந்த வழியாகும். மேலும் இது வீடு,பள்ளிக்கூடம், போன்ற இடங்களில் உலகம் முழுவதும் தானியங்கி செயல்களாக நடைபெற்று வருகிறது. மிகத் தீவிர சுவாச நோயாகக் கருதப்படுகிற நுரையீரல் அழற்சியினால் ஐந்து வயதிற்குட்பட்ட 1.8 மில்லியன் குழந்தைகள் ஆண்டுதோறும் இறக்கின்றனர். மேலும் நுரையீரல் அழற்சி மற்றும் வயிற்றுப்போக்கு ஆகிய நோய்களினால் மட்டும் வருடத்திற்கு 3.5 மில்லியன் குழந்தைகள் இறக்கின்றனர். யுனிசெப் இந்தியாவின் கூற்றுப்படி உணவிற்கு முன் மற்றும் கழிவறைகளைப் பயன்படுத்தியதற்குப் பின்னும் சவர்க்காரம் கொண்டு கைகழுவுவதன் மூலம் எந்தவிதமான மருத்துவ உதவிகள் இன்றியும், நோய்த்தொற்றுப் பாதிப்பை பெருமளவு குறைக்க முடியும்.
மருத்துவரீதியாகப் பாா்த்தால் பல நோய்கள் கைகழுவாமல் இருப்பதால்தான் பரவுகிறது. கைகழுவுவதால்தான் நோய்களைப் பரப்பக்கூடிய பாக்டீரியாக்கள், வைரஸ்கள் அழிக்கப்படுகிறன. உணவினைக் கையாளக்கூடியவா்கள், வேலை செய்பவா்கள் மருத்துவத் துறையில் இருப்பவா்கள் போன்றவா்களுக்கு கைகழுவுதல் பயிற்சி என்பது அடிப்படையாகக் கருதப்படுகிறது. சோப்பினால் கைகழுவுதல் என்பது பலவகையான நோய்களிலிருந்து காக்கப் பயன்படுகிறது, உதாரணமாக காலரா, வயிற்றுப்போக்கு போன்றவை பரவுவதிலிருந்து காக்கிறது. கைக்கழுவுதல் தோல் நோய்களிலிருந்தும் காக்கிறது. பெரும்பாலான மக்கள் தீ நுண்மத் தொற்று, தடிமனாலும்பாதிக்கப்படுகின்றனர் காரணம் அவா்கள் கைகளை கழுவாமல் தங்கள் கண்களைத் தொடுதல், மூக்கில் விரல்வைத்தல், வாயில் கைகளை வைத்தல் போன்றவற்றைச் செய்வதால் ஆகும்.
கை கழுவுவதன் மூலம் பின்வரும் ஆரோக்கிய நலன்கள் ஏற்படுகின்றது. இன்ஃபுளுவென்சா ஏற்படுவதக் குறைக்க உதவுகிறது. வயிற்றுப்போக்கைத் தடுக்கிறது. சுவாசநோய்த் தொற்றுகளைத் தவிர்க்கிறது. ஐந்துவயதிற்குட்பட்ட குழந்தைகளுக்கு மேம்பட்ட கை கழுவும் பயிற்சிகளைக் காண்பிப்பதன் மூலம் அவர்களின் வளர்ச்சியில் முன்னேற்றம் ஏற்படுகின்றது. வளர்ந்த நாடுகளில் , சுவாசக் கோளாறு மற்றும் வயிற்றுப்போக்குப் பிரச்சினைகளால் ஏற்படும் குழந்தை இறப்பு வீதத்தை சவர்க்காரம்கொண்டு கைகழுவுதல் போன்ற சில எளிய நடத்தை மாற்றங்கள் செய்வதன் மூலம் குறைக்க முடிந்தது. இந்த எளிய நடத்தை மாற்றங்களின் மூலம் மேலே குறிப்பிட்ட நோய்களினால் ஏற்படும் இறப்பு விகிதத்தை 50 விழுக்காடு வரை குறைக்க முடிகிறது.
ஒரு நாளின் முக்கிய நேரங்களில் ஐந்து முறை சவர்க்கரம் கொண்டு கை கழுவுவதன் மூலம் நோய்தொற்று ஏற்படுவதைக் குறைக்க முடியும். குழந்தையின் அடிப்புறம் தூய்மை செய்த பிறகு, குழந்தைக்கு உணவு கொடுப்பதற்கு முன், உணவு சாப்பிடுவதற்கு முன் மற்றும் உணவு சமைப்பதற்கு முன், கறி, மீன், கோழி போன்றவற்ற்றை தூய்மைப்படுத்துவதற்கு முன் போன்ற நேரங்களில் கைகழுவ வேண்டும்.
பல நாடுகளில் சவர்க்காரம் கொண்டு கை கழுவுவதால் நோய்த்தொற்று குறைவாகவே உள்ளது. 2015 ஆம் ஆண்டில் 54 நாடுகளில் நடத்திய ஆய்வில் சராசரியாக 38.7 சதவீதத்தினர் தங்களுடைய வீடுகளில் சவர்க்காரம் கொண்டு கைகழுவுவதை வழக்கமாகக் கொண்டுள்ளார்கள். அவ்வாறு முக்கிய நேரங்களில் கைகழுவுபவர்களின் நடத்தைகளில் குறிப்பிடத் தகுந்த மாற்றங்கள் ஏற்படுகின்றன.
குறைவான வருமானங்கள் கொண்ட கிராம மக்களுக்கு தூய நீர் வழங்குவதை விட கைகழுவுதல் பற்றிய விழிப்புணர்வை அவர்களுக்கு வழங்குவதன் மூலம் மூன்றில் ஒரு பங்கு வயிற்றுப் போக்கு ஏற்படுவதைத் தடுக்கலாம். சவர்க்காரம் கொண்டு கைகழுவதன் மூலம் வயிற்றுப்போக்கு ஏற்படுவது 48 விழுக்காடு குறைந்துள்ளது.
கை கழுவுதல் என்பது கையில் படிந்துள்ள மண், அழுக்குகளையும், நுண்ணுயிரிகளையும் நீக்க சுத்தம் செய்வது ஆகும். கைகழுவுவதற்கு நீர் மற்றும் சவர்க்காரம் போன்றவை கிடைக்கவில்லை என்றால் சாம்பலைப் பயன்படுத்தியும் சுத்தம் செய்யலாம்.
தௌலதாபாத் கோட்டை தேவகிரி அல்லது தியோகிரி என்று அழைக்கப்படும் இது இந்திய மாநிலமான மகாராட்டிராவின் அவுரங்காபாத்துக்கு அருகிலுள்ள தௌலதாபாத் கிராமத்தில் அமைந்துள்ள பாதுகாக்கப்பட்ட ஒரு வரலாற்றுக் கோட்டையாகும். இது யாதவ வம்சத்தின் தலைநகராக இருந்தது. சிறிது காலத்திற்கு தில்லி சுல்தானகத்தின் தலைநகரமாகவும் , பின்னர் அகமதுநகர் சுல்தானகத்தின் இரண்டாம் தலைநகரமாகவும் இருந்தது. பொ.ச. ஆறாம் நூற்றாண்டில், தேவகிரி, மேற்கு மற்றும் தென்னிந்தியாவை நோக்கி செல்லும் பயண வழித்தடங்களில் இன்றைய அவுரங்காபாத்திற்கு அருகிலுள்ள ஒரு முக்கியமான மலைப்பாங்கான நகரமாக உருவெடுத்தது.
கோட்டை ஆரம்பத்தில் 1187 ஆம் ஆண்டில் முதல் யாதவ மன்னன் ஐந்தாம் பில்லாமா என்பவரால் கட்டப்பட்டது. 1308 ஆம் ஆண்டில், இந்த நகரத்தை இந்திய துணைக் கண்டத்தின் பெரும்பகுதியை ஆண்ட வம்சமான கில்ஜி வம்சத்தைத்ச் சேர்ந்த சுல்தான் அலாவுதீன் கில்சி இணைத்துக் கொண்டார். 1327 ஆம் ஆண்டில், துக்ளக் வம்சத்தைச் சேர்ந்த முகம்மது பின் துக்ளக் இந்நகரத்தை "தௌலதாபாத்" என்று பெயர் மாற்றி, தனது ஏகாதிபத்திய தலைநகரை தில்லியில் இருந்து இந்நகரத்திற்கு மாற்றினார். தில்லியின் மக்கள் பெருமளவில் தௌலதாபாத்திற்கு குடியேறவும் உத்தரவிட்டார். இருப்பினும், முகம்மது பின் துக்ளக் 1334 இல் தனது முடிவை மாற்றி, தில்லி சுல்தானகத்தின் தலைநகரத்தை இங்கிருந்து மீண்டும் தில்லிக்கு மாற்றினார்.
நகரத்தின் பகுதி தேவகிரியின் மலை-கோட்டையாகும் . இது சுமார் 200 மீட்டர் உயரமுள்ள ஒரு கூம்பு மலையில் நிற்கிறது. பாதுகாப்பை மேம்படுத்துவதற்காக 50 மீட்டர் செங்குத்து பக்கங்களை விட்டு வெளியேற யாதவ வம்ச ஆட்சியாளர்களால் மலையின் கீழ் சரிவுகளில் பெரும்பகுதி வெட்டப்பட்டுள்ளது. கோட்டை அசாதாரண வலிமையின் இடமாக இருந்தது. உச்சிக்குச் செல்வதற்கான ஒரே வழி ஒரு குறுகிய பாலம் மட்டுமே. இதில் இரண்டு பேருக்கு மேல் செல்லமுடியாத பாதையும், ஒரு நீண்ட நடைபாதையும் பாறையில் தோண்டப்பட்டுள்ளது. இது பெரும்பாலும் படிப்படியாக மேல்நோக்கி சாய்வாக உள்ளது.